Auktoriteettien kunnioittaminen, Isebelin vastustaminen
Hei kaikki! Valerie Ellis tässä.
Tulen aurinkoisesta Floridasta toivottamaan teille rakkautta ja iloa, -
kun sukellamme innostavaan aiheeseemme Isebeliin.
Oikeasti se on kaikkea muuta, vai mitä?
Olemme puhuneet siitä, miten voimme suojella seurakuntaamme Isebeliltä.
Viimeksi puhuimme vähän siitä, -
miten voimme varjella johtajistoamme.
Siihen kuuluu johtajien kunnioittaminen.
Tänään puhumme siitä lisää. Jos teillä on Raamatut lähellä, -
etsikää sieltä Ap. t. 13:2―3.
Mainitsin tämän jakeen viimeksi, mutta en lukenut sitä. Nyt luetaan.
"Ja heidän toimittaessaan palvelusta Herralle ja paastotessaan -
Pyhä Henki sanoi: 'Erottakaa minulle Barnabas ja Saulus siihen työhön, -
johon minä olen heidät kutsunut'. Silloin he paastosivat ja rukoilivat -
ja panivat kätensä heidän päällensä ja laskivat heidät menemään."
Jumala ei siis vain asettanut heitä tehtäväänsä.
Jumalan miehet ja naiset asetetaan tehtäviinsä rukouksella ja paastolla, -
ja heidät voidellaan öljyllä tehtävään, johon Jumala on heidät kutsunut.
Tiedätkö, että voit tehdä ihan mitä tahansa, -
mihin Jumala on sinut voidellut? Pyrimme siis olemaan voideltuja.
On mielenkiintoista, kenet Jumala mihinkin tehtävään kutsuu.
Olemme puhuneet tästä aiemmin, mutta Paavali, jonka Jumala kutsui, -
osasi ulkoa Mooseksen kirjat, sillä hän oli lainoppinut.
Hän oli opiskellut aikansa parhaiden opettajien opetuksessa.
Kun Jumala lähetti apostolit kaikkeen maailmaan julistamaan evankeliumia, -
Paavalin olisi luullut jäävän Israeliin, koska hän puhui heidän kieltään -
ja osasi Sanan etuperin ja takaperin, mutta Jumala lähettikin hänet -
niiden ihmisten pariin, jotka eivät olleet koskaan kuulleetkaan Sanaa.
Tuntuu, että Jumala lähettää meidät tekemään sitä, mitä emme osaa, -
mutta Hän on asettanut meidät tehtäväämme ja voidellut meidät.
Näin johtajat siis asetetaan tehtäviinsä.
Raamattu sanoo jakeessa Ps. 105:15: "Älkää koskeko minun voideltuihini, -
älkää tehkö pahaa minun profeetoilleni".
Raamattu siis varoittaa, ettemme saa vastustaa ihmisiä, -
jotka on nimitetty Herran johtajiksi tai profeetoiksi. Meidän tulee siis varoa.
Kun olin töissä seurakunnassa, -
sen johtavana pastorina toimi nuorehko mies.
Jumala kehotti minua välillä kertomaan hänelle joitakin asioita, -
joita piti korjata. Kysyin Herralta, miten minun pitäisi toimia, -
jotta suhtautuisin kunnioittavasti Hänen asettamaansa johtajaan.
Hän sanoi: "Puhu kuin puhuisit isällesi, kunnioittavasti ja arvostavasti."
Tällä tavalla toin johtajalle esiin kaikki ongelmat noina vuosina.
Ennen kuin menin hänen luokseen, rukoilin: "Auta puhumaan hänelle -
niin kuin puhuisin isälleni," vaikka hän oli minua nuorempi.
Osa tiimin suojelemista on toimia oikein johtajia kohtaan.
Toivon, että voitte katsoa edellisen ohjelmamme, -
jossa puhuin enemmän johtajien voitelusta ja sen kunnioittamisesta.
Jotta voisimme rakentaa tiimin, joka suojaa seurakuntaa -
Isebelin hengen tuhoisilta vaikutuksilta, -
emme saa sietää lainkaan juoruilua tai panettelua.
Emme lainkaan. Kerron, miten olemme soveltaneet tätä käytännössä.
Panettelija etsii jonkun, joka kuuntelee häntä.
Jos kukaan ei kuuntele, hänen sanansa ovat voimattomat.
Jos kukaan ei kuuntele, panettelu ei koskaan leviä -
eikä sillä ole vaikutusta tai voimaa.
Jokaisen on itse päätettävä, ettei kuuntele juoruja tai panettelua.
Sen pitäisi olla jokaisen oma valinta ja myös johtajiston vaatimus.
Puhumme johtajatiimissämme jatkuvasti, ettemme siedä sellaista.
Olen nähnyt käytännössä, että se on todella väkevä keino -
estää Isebelin toimintaa. Se on yksi vahvimmista aseistamme.
Toiseksi panettelu perustuu usein osatotuuksiin. Eikö olekin ihmeellistä?
Juuri siksi ihmiset ylipäätään uskovat valheisiin, -
koska osa valheesta on totta. Niinpä ihminen ajattelee, -
että jos tämä osa on totta, lopunkin väitteestä on oltava, -
vaikkei hän tietäisi, onko niin. Hän yhdistää ne ja nielaisee valheen.
Panettelu perustuu siis asioihin, jotka ovat osittain totta.
Jos joku tiimimme johtaja tulee minun tai jonkun muun luo -
ja haluaa valittaa jostakusta toisesta johtajasta, -
kaikesta, mitä hän sanoo, osa on totta, ehkä siksi, -
että hän toimii hengellisellä tasolla ja saa apua vihollisen suunnalta.
Hän menee yleensä sen ihmisen luo, joka on nähnyt tuon heikkouden -
tai muun asian, johon tuo osatotuus liittyy.
Ihminen, jonka luo panettelija menee, on luultavasti jo nähnyt sen, -
ja hän valitsee tuon ihmisen, jotta tämä olisi juorusta samaa mieltä.
Tuo ihminen tietää, että osa jutusta on totta ja saattaa uskoa loputkin.
Tällaista ihmistä panettelija etsii.
Kolmanneksi panettelija on yleensä itsekin haavoittunut sillä alueella.
Usein häntä itseään vastaan on juoruiltu tai paneteltu, -
ja hän tietää, miten satuttavaa ja vahingollista se on -
ja miten tehokkaasti se vaikutti häntä vastaan.
Hänen haavansa ei ole parantunut, joten hän tekee nyt samaa muille.
Neljänneksi panettelu saa voimansa -
ottamalla muita ihmisiä mukaan.
Kuten sanoin, se ei toimi, jos kukaan ei kuuntele.
Tiedätte varmasti animaatiosarjan Popsikkaat tai Vihannestarinat.
Siinä puhutaan juorurikkaruohosta. Se on loistava kuvaus siitä, -
miten juoru kasvaa. Se on aluksi vain pikkuruinen rikkakasvi.
Se on ruma ja äreä, eikä kukaan kuuntele sitä, -
mutta mitä enemmän sitä kuullaan, sitä enemmän se kasvaa, -
kunnes se lopulta valtaa kaiken. Minusta juoru on juuri tällainen.
Sananlaskujen mukaan panettelijan sanat ovat herkkupaloja (Snl. 18:8).
Ne ovat houkuttelevia kuunnella.
Jos kuuntelet niitä, sinusta tulee osa Isebelin suunnitelmaa.
Hän vetää sinut mukaan yhdeksi sotilaistaan.
Jos panettelija ei saa ketään kuuntelemaan itseään, -
Isebel ei voi rakentaa armeijaa, jolla voisi tuhota seurakunnan.
Panettelija haluaa aina ihmisten olevan samaa mieltä hänen kanssaan.
Hän haluaa, että nyökkäilet etkä sano mitään, -
jotta niistä, jotka näkevät teidät, näyttäisi, että olette samaa mieltä.
He etsivät yhteisymmärrystä, koska Raamatun mukaan siinä on voimaa.
Se on yksi tavoista, joilla Isebelin henki toimii.
Sitä on vaikea tukahduttaa. Se etsii jatkuvasti niitä, -
jotka ovat sen kanssa samaa mieltä.
Se jatkaa toimintaansa koko ajan.
Kerroin teille viimeksi eräästä seurakunnasta, jossa olin, -
ja tuo henki yritti päästä aviomieheni ja minun väliin.
Kiitos Jumalalle siitä, ettei mieheni langennut ansaan.
Sitten se yritti ystävääni, mutta kumpikaan meistä ei kuunnellut.
Se siis koputtaa oville, kunnes löytää oven, joka aukeaa.
Siksi se onkin niin vaarallinen henki. Voi olla, että onnistun kouluttamaan -
6―7 johtajaa, mutta onkin vielä kaksi, jotka eivät ole tässä mukana.
He eivät ehkä ole tarpeeksi kypsiä ymmärtääkseen, -
että ovat avanneet korvansa panettelulle ja juoruille.
Se on niin vaarallinen siksi, koska sen takana on demonivoima.
Niinpä se ei väsy, vaan jatkaa koputtamista, kunnes pääsee sisään.
Siksi kaikkien tulee olla yksimielisiä. Ensimmäisessä jaksossa sanoin, -
että yhteys ja yksimielisyys ovat yksi hyvän johtajatiimin ydinarvoista.
Jos emme ole yksimielisiä, Isebel löytää heikon lenkin ja pääsee sisään.
Puhutaan siis vähän johtajatiimin dynamiikan perusteista.
Minä ainakin pidän tiimin dynamiikasta.
Jos olet johtaja, muista, että sinut on nostettu vertaistesi yläpuolelle.
Sinut on kutsuttu johtajaksi ja nimitetty tehtävääsi.
Sinut on voideltu toimimaan johtajana jollakin tietyllä alueella.
Jumala kunnioittaa sitä, ja sinun tulee vaeltaa siinä.
Se tarkoittaa, ettet voi olla sellainen kuin olit ennen johtajuutta.
Et voi olla vain kuin yksi muista. Sinun pitää käyttäytyä asemasi mukaan.
Aseman mukaan käyttäytyminen on mm. yksimielisyyden vaalimista -
ja sitä, että pystyy ojentamaan muita rakkaudessa.
Jos me johtajat siis toimimme asemamme mukaisesti, -
se erottaa meidät ihmisistä joita palvelemme.
Silloin voimme pysäyttää asioita ja käyttää auktoriteettiamme.
Jos ajattelen, että kaikki ovat samalla tasolla, -
en voi asettaa rajoja enkä ojentaa. Meidän pitää siis tuntea asemamme.
Teemme sen rakkaudessa ja koska Jumala on kutsunut meidät siihen.
Jumala on nimittänyt minut tehtävääni tiettyä hetkeä varten.
Se tarkoittaa, että juuri tällä hetkellä toteutan tätä kutsua ja tehtävää, -
mutta voi olla, että olen tehtävässä vain puoli vuotta tai vuoden.
En omista tätä asemaa, jossa olen.
Sen sijaan täytän sen niin kauan kuin Jumala kutsuu minua siihen.
Paavali ja Barnabaskin kutsuttiin milloin mihinkin paikkaan.
Sama pätee sinuunkin. Olet saanut tehtävän tätä aikaa varten.
Et ole mikään hengellinen johtohahmo, vaan johtaja, joka on kutsuttu -
ja nimitetty tehtävään tällä hetkellä, ja täytät tehtävää jonkin aikaa.
Kuka tietää, ehkä sinut kutsutaan seuraavaksi opettajaksi -
tai apostoliksi, joka aloittaa jotain uutta.
Täytä tehtävä, johon Jumala sinut kutsuu, niin hyvin kuin vain osaat.
Sinun täytyy ottaa paikkasi. Olet roolimalli.
Ihmiset seuraavat, noudatatko Jumalan kutsua elämässäsi, -
asetatko rajat ja nostatko työn sille tasolle, mille se kuuluu.
Johtajuus ei ole aina vain hienoa. Jos olet johtaja, olet myös maalitaulu.
Isebelin henki haluaa viedä auktoriteetin kaikilta, joilta vain voi.
Jos hän ei pysty manipuloimaan sinua, hän yrittää viedä asemasi.
Siksi sinulla on esirukoilijoita ja ihmisiä, joille olet tilivelvollinen.
Toivottavasti johtajatiimisi tukee toinen toisiaan, -
ja sinulla on joku, joka valvoo sinua -
ja antaa sinulle viisautta ja neuvoja.
Tiimin jokaisella jäsenellä on omat vahvuutensa ja heikkoutensa, -
ja kuten varmaan arvasitkin, Isebelin henki keskittyy heidän heikkouksiinsa.
Isebelin henki keskittyy heikkouksiisi -
ja yrittää kasvattaa niitä kiinnittämällä muiden huomion niihin.
John Paul sanoi aina, että se, mihin keskitymme, kasvaa aina -
ja saa lisää valtaa elämässämme. Se oli yksi hänen mottonsa.
Sama pätee kaikkiin. Jos ajattelen ketä tahansa ihmistä -
ja alan vetää hänen heikkoutensa langasta, -
mitä enemmän vedän, sitä enemmän lankaa tulee, eikö vain?
Me johtajat sen sijaan suojaamme toistemme heikkouksia.
Ei vedetä vääristä naruista ja kokeilla, miten nopeasti neule purkautuu.
Emme jatka sellaista, vaan sen sijaan peitämme toistemme heikkoudet -
ja keskitymme heidän vahvuuksiinsa.
Jos annamme Isebelin hengen tuoda jatkuvasti esiin -
ihmisten epäonnistumisia, kaikki alkavat keskittyä niihin.
Me johtajat määritämme sen, mihin ihmiset keskittyvät toisissaan -
tuomalla esiin heidän hyviä puoliaan ja puhumalla heidän vahvuuksistaan.
Opetamme johtajat reagoimaan oikein, kun Isebelin henki yrittää toimia -
juoruilun, manipuloinnin tai arvostelun kautta.
Kun he kuulevat valituksen, he eivät saa olla siitä samaa mieltä.
Se voi olla vaikeaa, sillä kuten sanoin, panettelija tulee heidän luokseen -
juuri siksi, että hän tietää hengessään heidänkin huomanneen siitä jotain.
He ovat tietoisia siitä osasta, joka on totta.
Emme kuitenkaan ole panettelijan kanssa samaa mieltä.
Jos joku sanoo minulle, ettei ystäväni pysty keskittymään, -
vaan rapistelee aina jotain ja liikuskelee ympäriinsä, -
en ole hänen kanssaan samaa mieltä. En siis sano: "Olet oikeassa.
Olen itsekin ajatellut sitä. Joskus hän tekee niin."
Ensireaktioni on olla olematta samaa mieltä panettelijan kanssa.
Sen sijaan otan seuraavan askeleen ja sanon hänestä jotain positiivista -
kumotakseni negatiivisen kommentin.
Kun panettelija tuo esiin tuon henkilön heikkouden ja väittää, -
että hän rapistelee aina paperia eikä pysty keskittymään, -
minä taas sanon: "Tuo ihminen on loistava johtaja.
Oletko huomannut, että hän ajattelee aina asioita ennalta?
Häntä ei tarvitse pyytää ottamaan jotain tavaraa mukaan, -
sillä hän on jo itse ajatellut asiaa.
Minusta on hienoa, että hän pystyy ennakoimaan ongelmia.
En ole kiinnittänyt huomiota siihen, ettei hän ehkä pystyisi keskittymään."
En siis ole panettelijan kanssa samaa mieltä.
Seuraava askel on kysyä, onko valittaja puhunut asiasta -
sen henkilön kanssa, josta hän valittaa.
"Oletko puhunut ystäväni kanssa tästä keskittymiskyvyn puutteesta?
Millä tavalla hänen keskittymiskyvyn puutteensa vaikuttaa sinuun?
Miksi toit asian esiin? Oletko puhunut siitä hänelle?"
Panettelija sanoo yleensä: "No enhän minä nyt hänelle siitä puhuisi!"
Käsken häntä tekemään niin. Panettelija saa puhua tästä -
muka niin tärkeästä asiasta suoraan ihmisen itsensä kanssa.
Tarjoudun jopa auttamaan häntä siinä.
Sanon soittavani vastapuolelle heti, kun keskustelumme on ohi -
ja sanovani, että tällä ihmisellä on sydämellään jotain puhuttavaa.
Jos juoruilijan tai panettelijan laittaa puhumaan sen ihmisen kanssa, -
josta hän valittaa, -
ja hän ei ole Isebelin hengessä, kyse on yleensä väärinkäsityksestä.
Jos hänessä ei ole Isebelin henkeä, se on lähes aina väärinkäsitys.
Kun nuo kaksi ihmistä puhuvat asiasta, se haihtuu savuna ilmaan.
Jos taas kyseessä on Isebelin henki, panettelija ei mene puhumaan -
tuon ihmisen kanssa, vaan kääntyy kannoillaan.
Emme siis koskaan kuuntele juoruilua tai arvostelua -
ennen kuin valittaja on puhunut sen ihmisen kanssa, josta valittaa.
Minä kuitenkin ilmoitan vastapuolelle, että joku on valittanut hänestä -
ja on tulossa puhumaan hänen kanssaan. Kerron asiasta molemmille.
Puhun asiasta molempien osapuolten kanssa ja sanon, -
että jos he eivät pysty ratkaisemaan ongelmaa yhdessä, tulen mukaan.
Raamattu käskee ensin kertomaan veljelle, jos on jotain häntä vastaan.
Jos se ei auta, ota joku mukaan (Matt. 18).
Menen mielelläni mukaan, mutta en tee sitä ensimmäisenä.
En halua kuulla mistään konfliktista tai riidasta ensimmäisenä, -
vaan vasta sitten, kun asiasta on puhuttu toisen osapuolen kanssa.
Jos valittaja toimii Jumalan tahdon mukaan, -
nuo kaksi ihmistä selvittävät asian saman tien.
Usein heistä jopa tulee ystävä. Jos ihmiset etsivät Jumalaa, -
tämä toimii aina tai ainakin useimmiten.
Lisäksi -
kieltäydyn kuuntelemasta muita valituksia ennen tuota keskustelua.
Vaikka samasta asiasta puhuttaisiin minulle uudestaan, en kuuntele.
Lopetan puhelun tai keskustelun enkä halua kuulla mitään kielteistä -
niin kauan kuin asiasta ei ole puhuttu suoraan toisen osapuolen kanssa.
Lupaan samalla uudestaan mennä mukaan, jos asia ei selviä muuten.
Tämän periaatteen noudattaminen -
on paras tapa suojella ihmisiä, minkä johtajatiimi voi tehdä.
Minut on potkittu monta kertaa ulos seurakunnasta tai organisaatiosta -
jonkun ihmisen syytösten vuoksi, -
enkä ole edes saanut tietää, mitä asia koski tai kuka siitä valitti.
Isebel rakastaa ympäristöä, jossa hän voi kätkeä syytöksensä.
Hän ei halua kertoa, kuka ne on tuonut esiin.
Oletko koskaan kokenut ns. Juudaksen suudelmaa?
Tapaat jonkun seurakunnassa ja tiedät johtajien olevan hermostuneita jostain.
Tuo ihminen tulee halaamaan sinua ja sanoo, että on mukava nähdä, -
mutta tiedät hengessäsi, että se on Juudaksen suudelma.
Se johtuu siitä, että seurakunnan johtajat eivät paljasta juoruilua -
eivätkä pane juoruilijaa tilille. Hän saa sanoa, mitä haluaa.
Hän saa levittää valheita ja huhuja ihmisistä, eikä kukaan ojenna häntä, -
koska johtajat peittelevät sitä.
Hän saa jatkaa touhujaan, koska häntä ei paljasteta.
Olen saanut sellaisesta tarpeekseni enkä enää lähde mukaan -
seurakuntaan, joka ei toimi tämän Matt. 18:n periaatteen mukaan.
Jos juoruilijaa ei pakoteta kertomaan valituksen aiheista -
suoraan ihmiselle, josta hän valittaa, en lähde seurakuntaan mukaan.
Kaikessa, mikä on kätkössä, on voimaa.
Se pätee myös viholliseen. Oletko huomannut sen?
Hän saattaa toimia sinua tai perhettäsi vastaan.
Ehkä sairastut ja rukoilet: "Voi Jumala, kurkkuni on niin kipeä."
Muistan, että kerran kurkkuni toinen puoli oli todella kipeä.
Rukoilin: "Herra, paranna minut. Haavojesi hinnalla olen parantunut."
Samalla kun rukoilin, kipu lähti ja siirtyi kurkun toiselle puolelle.
Ajattelin, että sama se. Rukoilin, mutta minun piti käyttää auktoriteettia.
Kun vihollinen paljastuu, hänen valtansa ja voimansa päättyvät.
Sama pätee Isebeliin. Jos tuot esiin hänen valheensa, syytöksensä -
ja kiusaamisensa ja päätät, ettet kuuntele sitä, -
ja käsket panettelijan puhua asiasta vastapuolen kanssa, -
ongelma katoaa, samoin Isebelin voima.
Jos asiat tuodaan valoon, pimeyden täytyy paeta.
Jos olet kokenut tällaista organisaatiossasi, -
jos Isebelin henki on saanut kuiskutella siellä asioita, -
laita johtajat puhumaan näistä periaatteista.
Jos he torjuvat juoruilun, panettelun ja syytökset heti kättelyssä -
ja tulevat yhteen yksimielisinä, he tukkivat Isebelin suun -
ja sulkevat hänen voimaltaan oven. Hän ei pääse sisään -
tuhoamaan seurakuntalaisia ja tuomaan hävitystä.
Näin todella tapahtuu joskus. Niin monia on satutettu.
Eräs seurakunta kertoi, että meitä oli syytetty jostakin.
Meille ei kerrottu, mistä oli kyse. Tätähän vihollinen haluaa.
Jumala liikkui väkevästi seurakuntamme nuorten keskellä.
Voitimme yhden nuoren, joka oli mukana kulttimaisessa ryhmässä.
Hän alkoi palaa Jumalalle ja toi seurakuntaan valtavasti kavereitaan, -
ja he pelastuivat yksi toisensa perään. Vihollinen lopetti sen lyhyeen.
Nämä periaatteet eivät siis pelasta vain seurakuntaasi.
Miten monta sielua olisi pelastunut, -
jos tuon seurakunnan johto olisi toiminut näiden periaatteiden mukaan?
Haluan rukoilla jokaisen puolesta, joka on ollut Isebelin kohteena.
Pyydän, Herra, että annat heille viisautta ja ymmärrystä -
nousta esiin ja ottaa paikkansa, -
asettaa rajat ja toimia Matt. 18:n periaatteen mukaan.
Siunaan heitä olemaan rohkeita ja varjelemaan seurakuntaansa.
Siunaan teitä Jeesuksen nimessä. Kiitos, että katsoitte.
Ensi jaksossa menemme vielä syvemmälle tähän asiaan.
Hei! Valerie Ellis tässä taas TV7:llä.
Oletko nauttinut opetuksestamme tällä kanavalla?
Onko se siunannut sinua, parantanut sydämesi tai vapauttanut sinut?
Opitko tuntemaan Jeesuksen?
Jos haluat, voit kylvää tähän työhön, ja kylvämäsi siemen -
ei jää vain Suomeen, vaan menee koko maailmaan.
Voit antaa tekstiviestillä tai soittamalla ruudun numeroon.
Toivon, että annat sydämesi johtaa sinua ja annat ilolla avokätisesti.
Suomennos: Anni Lähteenmäki